stanford-oval/wikipedia huggingface dataset:
กองกำลังนเรศวร
ฐานปฏิบัติการ > พื้นที่ปลอดภัยชั่วคราว

พื้นที่ปลอดภัยชั่วคราวบ้านเสาหิน - อำเภอแม่สะเรียง จังหวัดแม่ฮ่องสอน
หน่วยเฉพาะกิจกรมทหารพรานที่ 36 และกรมทหารราบที่ 17 หน่วยเฉพาะกิจสิงหนาท
ดูเพิ่ม

ชายแดนพม่า–ไทย
กองกำลังผาเมือง
สงครามกลางเมืองพม่า (พ.ศ. 2564–ปัจจุบัน)
แหล่งข้อมูลอื่น

กองกำลังนเรศวร ที่เฟซบุ๊ก
กำลัง ชรบ. (ชุดสีกรมท่า) และทหารบก (ชุดพราง) ของกองกำลังนเรศวรยืนรักษาการณ์โดยรอบผู้อพยพจากเมืองเมียวดีในการปะทะต้นปี พ.ศ. 2567
คฑาเทพ เตชะเดชเรืองกุล

| คฑาเทพ เตชะเดชเรืองกุลท> ช., ท.ม. |
| --- | --- |

หัวหน้าพรรคเพื่อชาติไทย
อยู่ในวาระ
เริ่มดำรงตำแหน่ง  30 ตุลาคม พ.ศ. 2561   (6 ปี 58 วัน)
 
ข้อมูลส่วนบุคคล
เกิด: คชาเทพ ดอกไม้ 10 ธันวาคม พ.ศ. 2514 (53 ปี)
พรรคการเมือง: เพื่อชาติไทย (2561–ปัจจุบัน)

คฑาเทพ เตชะเดชเรืองกุล (เกิด 10 ธันวาคม พ.ศ. 2514) หัวหน้าพรรคเพื่อชาติไทย และอดีตสมาชิกสภาผู้แทนราษฎร แบบบัญชีรายชื่อ สังกัดพรรคพลังไทยรักไทย
ประวัติ

คฑาเทพ เดิมชื่อ คชาเทพ ดอกไม้ เกิดเมื่อ 10 ธันวาคม พ.ศ. 2514 สำเร็จการศึกษา นิติศาสตรบัณฑิต จากมหาวิทยาลัยสุโขทัยธรรมาธิราช และรัฐศาสตรมหาบัณฑิต (การเมืองการปกครอง) จากมหาวิทยาลัยโปลีเทคนิคภาคตะวันออกเฉียงเหนือ และปริญญาเอก จากมหาวิทยาลัย Open System Leadership university (OSLU) และ Hertfordshire university ประเทศอังกฤษ
การทำงาน

คฑาเทพ เคยรับราชการตำรวจ ตำแหน่ง ผู้บังคับหมู่ ต่อมาได้เข้าสู่งานการเมืองโดยการลงสมัครรับเลือกตั้งสมาชิกวุฒิสภาจังหวัดอำนาจเจริญ ในปี พ.ศ. 2557 ได้คะแนนเป็นลำดับที่ 2 ต่อมาได้จัดตั้งพรรคการเมืองในปี พ.ศ. 2561 ในชื่อ"พรรคพลังไทยรักไทย" โดยคฑาเทพ เป็นหัวหน้าพรรค โดยเขาได้เชิญ พลเอก ธรรมรักษ์ อิศรางกูร ณ อยุธยา อดีตรัฐมนตรีว่าการกระทรวงกลาโหม ให้มาดำรงตำแหน่งประธานที่ปรึกษาพรรค และต่อมาเขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ในนามพรรคพลังไทยรักไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 และได้รับเลือกตั้งเป็น สส.สมัยแรก
คฑาเทพ ได้รับความสนใจทางสื่อมวลชนภายหลังจากมีการเปิดเผยบัญชีแสดงรายการทรัพย์สินและหนี้สินของเขา ที่แจ้งว่ามีทรัพย์สินทั้งหมด 1,112,531,135 บาท โดยมีหนี้สิน 801,083 บาท โดยทรัพย์สินส่วนใหญ่เป็นทรัพย์สินอื่นมูลค่ากว่า 1,100,000,000 บาท เงินฝาก 2,281,135 บาท โรงเรือนและสิ่งปลูกสร้าง 8,250,000 บาท ซึ่งมีทรัพย์สินที่มีมูลค่าสูง เช่น เหล็กไหลช่อ (โคตรเหล็กไหล) มูลค่า 700 ล้านบาท เหล็กไหลก้อน (มหาเหล็กไหล) มูลค่า 300 ล้านบาท อุกกาบาต (อุกกามณีดำ) มูลค่า 10 ล้านบาท และพระเครื่องอีกจำนวนหนึ่ง
เครื่องราชอิสริยาภรณ์

พ.ศ. 2565 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
โรงเรียนกันทรวิชัย

| โรงเรียนกันทรวิชัย |
| --- | --- |
Kantarawichai School

ที่ตั้ง
317 หมู่ 4 ถนนถีนานนท์ ตำบลโคกพระ อำเภอกันทรวิชัย จังหวัดมหาสารคาม 44150
ข้อมูล
ชื่ออื่น: ก.ช.
ประเภท: โรงเรียนรัฐบาล - โรงเรียนมัธยมศึกษาขนาดใหญ่
คติพจน์: สร้างคนดี มีคุณค่า  คือยอดปรารถนาของโรงเรียน
สถาปนา: 1 มิถุนายน พ.ศ. 2494 (73 ปี 209 วัน)
หน่วยงานกำกับ: สำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 1044410586
ผู้อำนวยการ: ดร.สำอางค์ จันทะนนตรี
ระดับปีที่จัดการศึกษา: มัธยมศึกษา
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ไทย  อังกฤษ
เพลง: มาร์ชกันทรวิชัย
เว็บไซต์: www.kantara.ac.th/
โรงเรียนกันทรวิชัย เป็นโรงเรียนมัธยมศึกษาขนาดกลางประจำอำเภอกันทรวิชัย จังหวัดมหาสารคาม สังกัดสำนักงานเขตพื้นที่การศึกษามัธยมศึกษาเขต 26 กระทรวงศึกษาธิการ สหวิทยาเขต 2 ตักสิลา ตั้งอยู่ที่ ตำบลโคกพระ อำเภอกันทรวิชัย จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย รูปแบบสหศึกษา
ประวัติโรงเรียน

โรงเรียนกันทรวิชัย ตั้งขึ้นเมื่อวันที่ 1 มิถุนายน 2494  สังกัดกองการศึกษาพิเศษ กรมสามัญศึกษา กระทรวงศึกษาธิการ เปิดสอนระดับประถมศึกษา นายดิลก  บุญเสริม เป็นครูใหญ่คนแรก ปี 2524 เปิดสอนระดับมัธยมศึกษาตอนปลาย ปัจจุบันเปิดสอนทั้งระดับมัธยมศึกษาตอนต้น และมัธยมศึกษาตอนปลาย จำนวน 8 ห้องเรียน
อาคาร สถานที่

โรงเรียนกันทรวิชัย ตั้งอยู่บนพื้นที่จำนวน 172 ไร่ 70 ตารางวา ณ ตำบลโคกพระ อำเภอกันทรวิชัย จังหวัดมหาสารคาม
ภายในประกอบด้วยอาคารเรียนถาวร 4 หลัง อาคารเอนกประสงค์ โรงอาหาร หอประชุม สนามบาสเกตบอลและสนามฟุตบอล
การจัดการศึกษา > หลักสูตร

โรงเรียนกันทรวิชัย เปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวม 8 กลุ่ม คือ
กลุ่มสาระการเรียนรู้ภาษาไทย
กลุ่มสาระการเรียนรู้ภาษาต่างประเทศ
กลุ่มสาระการเรียนรู้คณิตศาสตร์
กลุ่มสาระการเรียนรู้วิทยาศาสตร์
กลุ่มสาระการเรียนรู้สังคมศึกษา ศาสนา และวัฒนธรรม
กลุ่มสาระการเรียนรู้พลศึกษาและสุขศึกษา
กลุ่มสาระการเรียนรู้ศิลปะ
กลุ่มสาระการเรียนรู้การงานอาชีพและเทคโนโลยี
การจัดการศึกษา > แผนการเรียน

ระดับมัธยมศึกษาตอนต้น
ระดับมัธยมศึกษาตอนปลาย
แหล่งข้อมูลอื่น

เว็บไซต์หลักโรงเรียน
โรงเรียนกุดรังประชาสรรค์

| โรงเรียนกุดรังประชาสรรค์ |
| --- | --- |
Kudpangprachasan School

ที่ตั้ง
168 หมู่ 7 ตำบลกุดรัง อำเภอกุดรัง จังหวัดมหาสารคาม 44130
ข้อมูล
ชื่ออื่น: ก.ป.ส
ประเภท: โรงเรียนรัฐบาล - โรงเรียนมัธยมศึกษาขนาดกลาง
คติพจน์: สุขา สังฆัสส สามัคคี (ความพร้อมเพรียงของหมู่คณะยังประโยชน์ให้สำเร็จ)
สถาปนา: 20 เมษายน พ.ศ. 2519 (48 ปี 251 วัน)
หน่วยงานกำกับ: สำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 1044410631
ผู้อำนวยการ: นายมนตรี ลุนสมบัติ
ระดับปีที่จัดการศึกษา: มัธยมศึกษา
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ไทย  อังกฤษ
สี:    ฟ้า - เหลือง
เพลง: มาร์ชกุดรังประชาสรรค์
เว็บไซต์: www.kudrungkps.ac.th
โรงเรียนกุดรังประชาสรรค์ เป็นโรงเรียนมัธยมศึกษาประจำอำเภอกุดรัง จังหวัดมหาสารคาม สังกัดสำนักงานเขตพื้นที่การศึกษามัธยมศึกษาเขต 26 สหวิทยาเขตที่ 1 เจริญราชเดช กรมสามัญศึกษา กระทรวงศึกษาธิการ ตั้งอยู่ที่ ตำบลกุดรัง อำเภอกุดรัง จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย
ประวัติโรงเรียน

โรงเรียนกุดรังประชาสรรค์ เป็นโรงเรียนมัธยมศึกษาขนาดกลาง ประจำอำเภอกุดรัง จังหวัดมหาสารคาม โดยได้รับอนุมัติจัดตั้งตามประกาศของกระทรวงศึกษาธิการ เมื่อวันที่ 20 เมษายน 2519
เริ่มเปิดทำการสอนระดับมัธยมศึกษาตอนต้น เมื่อวันที่ 1 มิถุนายน 2519
เปิดสอนระดับชั้นมัธยมศึกษาตอนปลาย เมื่อวันที่ 17 พฤษภาคม 2537 เป็นต้นมาจนถึงปัจจุบัน
สัญลักษณ์ > ตราและสีประจำโรงเรียน

ตราประจำโรงเรียน
สีประจำโรงเรียน
ตราโรงเรียน ลักษณะเป็นคบเพลิง ตั้งบนฐาน ก.ป.ส. และปีกกา
วงกลมครอบ ก.ป.ส. หมายถึง ความสามัคคีของชาว ก.ป.ส. เกี่ยวพันกันเหมือนญาติพี่น้อง
ปีกกา หมายถึง ชาว ก.ป.ส. ที่สำเร็จการศึกษาแล้ว จะหวนกลับคืนมาพัฒนาท้องถิ่นของตน
คบเพลิง หมายถึง ความรุ่งโรจน์ และแสงสว่างแห่งปัญญา ความหมายรวม การรวมพลังเพื่อสร้างสรรค์ ความเจริญ ของชาว ก.ป.ส.
สีประจำโรงเรียน ฟ้า - เหลือง
สีฟ้า แทนการฟันฝ่าอุปสรรคทั้งปวงด้วยความมั่นคงของจิตใจ ความก้าวไกลแห่งปัญญา
สีเหลือง แทนความร่มเย็น ความสงบ ความเป็นผู้มีวินัย มีจิตใจเอื้ออารี
สัญลักษณ์ > คำขวัญและปรัชญา

คำขวัญของโรงเรียน มีวินัย ใฝ่ศึกษา พัฒนาสิ่งแวดล้อม
ปรัชญาของโรงเรียน "สุขา สังฆัสส สามัคคี"ความพร้อมเพรียงของหมู่คณะยังประโยชน์ให้สำเร็จ
อาคาร สถานที่

โรงเรียนกุดรังประชาสรรค์ มีเนื้อที่ 75 ไร่ เป็นที่ราชพัสดุทั้งหมด ภายในประกอบด้วยอาคารเรียน 2 หลัง อาคารเอนกประสงค์ 3 หลัง สนามฟุตบอลและสนามวอลเลย์บอล
การจัดการศึกษา > หลักสูตร

โรงเรียนกุดรังประชาสรรค์เปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวมแปดกลุ่ม คือ
กลุ่มสาระการเรียนรู้ภาษาไทย
กลุ่มสาระการเรียนรู้ภาษาต่างประเทศ
กลุ่มสาระการเรียนรู้คณิตศาสตร์
กลุ่มสาระการเรียนรู้วิทยาศาสตร์
กลุ่มสาระการเรียนรู้สังคมศึกษา ศาสนา และวัฒนธรรม
กลุ่มสาระการเรียนรู้พลศึกษาและสุขศึกษา
กลุ่มสาระการเรียนรู้ศิลปะ
กลุ่มสาระการเรียนรู้การงานอาชีพและเทคโนโลยี
การจัดการศึกษา > แผนการเรียน

ระดับมัธยมศึกษาตอนต้น
ระดับมัธยมศึกษาตอนปลาย
แหล่งข้อมูลอื่น

เว็บไซต์หลักโรงเรียน[ลิงก์เสีย]
เออเฌนี เดอ มอนตีโค

| เออเฌนี เดอ มอนตีโค |
| --- | --- |

สมเด็จพระจักรพรรดินีแห่งฝรั่งเศส
ครองราชย์: 30 มกราคม พ.ศ. 2396 - 11 มกราคม พ.ศ. 2414
รัชกาลก่อนหน้า: สมเด็จพระราชินีมาเรีย อเมเรีย แห่งทูซิชิลี
รัชกาลถัดไป: ไม่มี (สิ้นสุดระบอบกษัตริย์)
ประสูติ: 5 พฤษภาคม พ.ศ. 2369
สวรรคต: 11 กรกฎาคม พ.ศ. 2463 (94 พรรษา)
พระราชสวามี: สมเด็จพระจักรพรรดินโปเลียนที่ 3 แห่งฝรั่งเศส
พระราชบุตร: มกุฎราชกุมารนโปเลียน ยูเจนีแห่งฝรั่งเศส
เออเฌนี เดอ มอนตีโค สมเด็จพระจักรพรรดินีแห่งฝรั่งเศส
ราชวงศ์: ราชวงศ์โบนาปาร์ต
พระราชบิดา: คาร์เปียโน เดอ พาลาฟอก ยี ปอร์โตคาเรโร
พระราชมารดา: มาเรีย มานูเอลา เคิร์กเพทริค
ลายพระอภิไธย: 
สมเด็จพระจักรพรรดินีเออเฌนี เดอ มอนตีโค (ยูเจนีแห่งฝรั่งเศส) (5 พฤษภาคม พ.ศ. 2369 - 11 กรกฎาคม พ.ศ. 2463) (ฝรั่งเศส: Eugénie de Montijo ออกเสียง) ทรงดำรงพระอิสริยยศเป็นสมเด็จพระจักรพรรดินีแห่งฝรั่งเศสพระองค์สุดท้าย และเป็นพระชายาในสมเด็จพระจักรพรรดินโปเลียนที่ 3 แห่งฝรั่งเศส ประสูติ ณ แคว้นเกรนาดา, สเปน พระองค์จึงทรงเป็นชาวสเปนโดยกำเนิด มีพระราชโอรสเพียงพระองค์เดียวคือมกุฎราชกุมารนโปเลียน ยูเจนีแห่งฝรั่งเศส รัชสมัยของพระองค์สิ้นสุดลงในวันที่ 11 มกราคม พ.ศ. 2414 จากการปฏิวัติ ทำให้ระบอบกษัตริย์ในฝรั่งเศสสิ้นสุดลงเป็นครั้งที่ 3 หลังจากประเทศต้องเผชิญการเปลี่ยนแปลงมากมายในการปกครองระหว่างระบบสาธารณรัฐกับระบอบกษัตริย์จากการปฏิวัติฝรั่งเศส
สมเด็จพระจักรพรรดินี

สมเด็จพระจักรพรรดินีเออเชนีเดอมองติโคพระราชสมภพในวันที่ 5 พฤษภาคม พ.ศ. 2369 ที่แคว้นเกรนาดา ประเทศสเปน เป็นบุตรีของคาร์เปียโน เดอ พาลาฟอก ยี ปอร์โตคาเรโร เคานท์แห่งมอนติโจ กับมาเรีย มานูเอลา เคิร์กเพทริค เคานท์เตสแห่งมอนติโจ
พระเชษฐภคินีของพระนางคือ มาเรีย ฟรานซิสกา เดอ ซาเลส ปอร์โตคาเรโร เดอ พาลาฟอก เคิร์กเพทริค เป็นที่รู้จักกันในนาม พาคา (Paca) ผู้ซึ่งสืบต่อมรดกของตระกูลและเป็นดัสเซสแห่งพานาเรนดา แกรนด์ดีแห่งสเปนและเคานท์เตสแห่งมอนติโจ ในพิธีอภิเษกสมรสของพระนางยูเจนีทรงใช้พระยศ เคานท์เตสแห่งเทบาหรือเคานท์เตสแห่งมอนติโจ แต่ยังเป็นที่ถกเถียงว่าตำแหน่งเคานท์เตสแห่งมอนติโจนั้นเป็นตำแหน่งของพระเชษฐภคินีของพระนาง ส่วนตำแหน่งเคานท์เตสแห่งเทบานั้นพระนางทรงได้รับมาหลังจากพระบิดาของพระนางสิ้นพระชนม์
พระนางยูเจนี เดอ มอนติโจ กลายเป็นที่รู้จักในฝรั่งเศส พระนางได้ศึกษาในปารีส ณ สำนักชีที่ล้ำสมัยในสมัยนั้นคือ บาซิลิกาแห่งซาแคร์ โคอูล (Sacré Cœur) ที่ซึ่งพระนางได้รับการศึกษาในแบบคาทอลิก เมื่อเจ้าชายนโปเลียน หลุยส์แห่งฝรั่งเศสกลายเป็นประธานาธิบดีแห่งสาธารณรัฐฝรั่งเศสที่ 2 พระนางและพระชนนีได้ไปแสดงความยินดีที่พระราชวังอีลีซี ที่นั่นที่พระนางได้พบกับจักรพรรดิในอนาคต ผู้ซึ่งพระนางได้สมรสด้วยในวันที่ 30 มกราคม พ.ศ. 2396 เจ้าชายนโปเลียนปฏิเสธแผนการที่จะสมรสกับเจ้าหญิงคาโรลาแห่งวาซาซึ่งต่อมาคือสมเด็จพระราชินีแห่งแซกโซนีและเป็นพระนัดดาในพระเจ้ากุสตาฟที่ 4 อดอล์ฟแห่งสวีเดน และทรงปฏิเสธเจ้าหญิงอเดลเฮดแห่งโฮเฮนโลเฮ-ลานเกนเบิร์ก พระราชนัดดาในสมเด็จพระราชินีนาถวิกตอเรียแห่งสหราชอาณาจักร
การอภิเษกสมรสที่ทำให้เกิดข้อโต้แย้ง

การกล่าวปราศรัยบนราชบัลลังก์ในวันที่ 22 มกราคม จักรพรรดินโปเลียนที่ 3 ได้ทรงประกาศการหมั้นอย่างเป็นทางการ พระองค์ได้ดำรัสว่า "ข้าชอบผู้หญิงคนนี้คนที่ข้ารักและเคารพ ที่ไม่มีใครรู้และเป็นผู้ซึ่งเป็นมิตรไมตรีและเป็นผู้เสียสละ" คู่รักที่รู้จักกันอย่างแพร่หลายนี้ได้ถูกวิพากย์วิจารณ์เสียดสีจากสหราชอาณาจักร หนังสือพิมพ์ เดอะ ไทม์ได้เขียนว่า "เราได้รู้บางสิ่งที่น่าขบขันคือเหตุการณ์ความรักในจักรวรรดิฝรั่งเศสซึ่งเรียกว่าคู่แข่งด้านหน้าของอังกฤษและกระตุ้นให้สร้างความขุ่นเคืองมากที่สุด พระราชวงศ์ รัฐบาล ประชากรในเขตพระราชวังและเขตรอบนอก และการกระทบกระเทือนการสมรสครั้งนี้ทั้งหมดเป็นความอัปยศอดสูของฝรั่งเศสที่วิเศษที่สุด" เคานท์เตสชาวสเปนวัย 26 ชันษาผู้ซึ่งมีเชื้อสายตระกูลเก่า หนังสือพิมพ์อังกฤษได้บรรยายด้วยการปกปิดข้อเท็จจริง ทำให้ไม่มีคำอธิบายที่ดีพอสำหรับราชวงศ์โบนาปาร์ต
ในวันที่ 16 มีนาคม พ.ศ. 2399 พระนางได้ให้กำเนิดพระโอรสคือมกุฎราชกุมารนโปเลียน ยูเจนีแห่งฝรั่งเศส ซึ่งได้รับพระยศเป็น Prince Impérial
ด้วยพระสิริโฉม พระจริยาวัตรที่งดงาม และสติปัญญาของพระนางมีส่วนช่วยทำให้การปกครองดำเนินไปด้วยความรุ่งโรจน์ พระนางมีพระสหายสนิทมาก คือ เจ้าหญิงพอลีน ฟาน แม็ตเตอร์นิก ภริยาในเอกอัครราชทูตออสเตรียในปารีส ผู้ซึ่งมีบทบาทสำคัญมากในสังคมและพระราชวงศ์
พระนางทรงสนพระทัยเกี่ยวกับพระราชประวัติของพระนางมารี อองตัวเนต ได้จุดประกายให้พระองค์สนพระทัยในเครื่องแต่งกาย ข้าวของเครื่องใช้ และการตกแต่งภายในแบบศิลปะนีโอคลาสสิกในรัชสมัยของพระเจ้าหลุยส์ที่ 16 แห่งฝรั่งเศส
ด้วยพระนางทรงมีความรู้และเฉลียวฉลาด พระสวามีจึงปรึกษาพระนางอยู่เสมอเมื่อทรงมีปัญหาทางการเมืองการปกครอง พระนางทรงเป็นผู้สำเร็จราชการแทนพระองค์ในช่วงที่พระสวามีเสด็จเยือนต่างประเทศในปี พ.ศ. 2405, พ.ศ. 2408 และ พ.ศ. 2413
หลังสงครามฝรั่งเศส - ปรัสเซีย

เมื่อจักรวรรดิฝรั่งเศสที่ 2 ล่มสลาย หลังจากฝรั่งเศสพ่ายแพ้ในสงครามฝรั่งเศส - ปรัสเซีย (the Franco-Prussian War) พระจักรพรรดินีและพระสวามีของพระนางได้เสด็จลี้ภัยไปอังกฤษ ได้ตั้งรกรากที่คริสเลเฮิร์ท เคนต์ หลังจากพระสวามีสิ้นพระชนม์ใน พ.ศ. 2416 และตามด้วยพระโอรสในปี พ.ศ. 2422 พระนางได้ทรงย้ายไปที่ฟรานเบิร์ก แฮมเชียร์ ในปี พ.ศ. 2428 ที่ในชนบท "Cyrnos" ทรงอยู่อย่างสันโดษและไม่ยุ่งเกี่ยวกับการเมือง
หลังจากการสิ้นพระชนม์ของพระสวามีและพระโอรสทำให้สุขภาพของพระนางทรุดโทรมลง แพทย์ได้แนะนำให้พระนางเสด็จเยือนบอร์นมัธ ที่ซึ่งมีที่พักเพื่อสุขภาพ แต่อดีตพระจักรพรรดินีเออเฌนีได้สิ้นพระชนม์ในวันที่ 11 กรกฎาคม พ.ศ. 2463 พระชนมายุ 94 พรรษา ในระหว่างเสด็จเยี่ยมพระญาติที่ มาดริด พระนางเป็นพระมารดาทูนหัวในเจ้าหญิงวิกตอเรีย ยูจีนีแห่งแบ็ตเต็นเบิร์ก พระธิดาในเจ้าฟ้าหญิงเบียทริซแห่งสหราชอาณาจักร ผู้ซึ่งหลังจากนั้นเป็นพระมเหสีในพระเจ้าอัลฟอนโซที่ 13 แห่งสเปน
พระอิสริยยศตั้งแต่ประสูติจนถึงสวรรคต

เจ้าฟ้าหญิงยูเจเนีย อิกนาเซีย ออกุสตินา พาลาฟอก เดอ กุซมัน ปอร์โตคาเรโร ยี เคิร์กแพทริก
เจ้าฟ้าหญิงยูเจเนีย อิกนาเซีย ออกุสตินา พาลาฟอก เดอ กุซมัน ปอร์โตคาเรโร ยี เคิร์กแพทริก เคานท์เตสที่ 9 แห่งเทบา
สมเด็จพระจักรพรรดินีเออเฌนีแห่งฝรั่งเศส ( พ.ศ. 2396 - พ.ศ. 2414)
พระจักรพรรดินีเออเฌนีแห่งฝรั่งเศส (พ.ศ. 2414 - พ.ศ. 2463)
| ธรรมเนียมพระยศของ เออเฌนี เดอ มอนตีโค |
| --- | --- |
ตราประจำพระอิสริยยศ
ตราประจำพระองค์
การทูล: Her Imperial Majesty (ใต้ฝ่าละอองพระบาท)
การแทนตน: ข้าพระพุทธเจ้า
การขานรับ: Your Imperial Majesty (พระพุทธเจ้าข้า/เพคะ)
สมเด็จพระจักรพรรดินียูเจนีและพระโอรส
เออเฌนี เดอ มอนตีโค จักรพรรดินีแห่งฝรั่งเศส, 1856
สมเด็จพระจักรพรรดินีเออเฌนีขณะทรงไว้ทุกข์แก่พระโอรสในปี พ.ศ. 2423
กองกำลังพิทักษ์ชายแดน

ระวังสับสนกับ ตำรวจพิทักษ์ชายแดนของพม่า
| กองกำลังพิทักษ์ชายแดน |
| --- | --- |
ตราอาร์มของกองกำลังพิทักษ์ชายแดน
ประจำการ: เมษายน 2552 (2552-04)
ประเทศ:  พม่า
เหล่า:  กองทัพบกพม่า
รูปแบบ: หน่วยยามชายแดน ทหารราบเบา
บทบาท: การควบคุมชายแดน การปราบปรามการก่อกบฏ การต่อต้านการข่าวกรอง ผู้ตรวจการณ์หน้า การสงครามกองโจร ข่าวกรองทางบุคคล การยิงเล็งจำลอง ความมั่นคงภายใน การสงครามไม่ตามแบบ การสงครามในป่า การสงครามภูเขา การลาดตระเวน (ยุทธวิธีตรวจตรา) การตีโฉบฉวย การลาดตระเวน ฉากกำบัง การติดตาม
กำลังรบ: 8,000 (กะเหรี่ยง กะยีน BGF) 4,000 (กะเหรี่ยง กะยัน BGF) 5,000 (กะเหรี่ยงปะโอ BGF) 2,000 (กะชีน KDA+NDA-K) 1,000 (โกก้าง BGF) = 20,000 (รวม)
ขึ้นกับ: กองทัพพม่า
สมญา: BGF
ผู้บังคับบัญชา
รัฐมนตรีว่าการกระทรวงกลาโหม: พลเอก เมียะ ทุน อู
ผู้บัญชาการทหารสูงสุดพม่า: พลเอกอาวุโส มี่นอองไลง์
กองบัญชาการทหารภูมิภาค: พลเอกอีกหลายนาย รวมทั้ง ซอ จิต ทู
เครื่องหมายสังกัด
ธงกองกำลังพิทักษ์ชายแดน: 
กองกำลังพิทักษ์ชายแดน (อังกฤษ: Border Guard Force: BGF พม่า: နယ်ခြားစောင့်တပ်) เป็นหน่วยรองของกองทัพพม่า (Tatmadaw) ซึ่งประกอบด้วยอดีตกลุ่มผู้ก่อความไม่สงบในประเทศพม่าภายใต้การบังคับการของกองบัญชาการภูมิภาคทหาร รัฐบาลได้ประกาศแผนการจัดตั้งกองกำลังพิทักษ์ชายแดนในเดือนเมษายน พ.ศ. 2552 ด้วยความหวังว่าจะยุติความเป็นปรปักษ์กันระหว่างรัฐบาลกับกลุ่มผู้ก่อความไม่สงบและนำไปสู่การเลือกตั้งทั่วไปในปี พ.ศ. 2553
ประวัติ

ในปี พ.ศ. 2551 รัฐธรรมนูญฉบับใหม่กำหนดให้กลุ่มผู้ก่อความไม่สงบต้องเปลี่ยนผ่านเป็นกองกำลังพิทักษ์ชายแดน (BGF) ก่อนที่รัฐบาลจะตกลงเข้าร่วมการเจรจาสันติภาพ หลังจากรัฐบาลประกาศเรื่องกองกำลังพิทักษ์ชายแดนแล้ว รัฐบาลได้กำหนดเส้นตายสำหรับกลุ่มผู้ก่อความไม่สงบทุกกลุ่มในการเปลี่ยนผ่านเป็นกองกำลังพิทักษ์ชายแดนและข้อตกลงหยุดยิงทั้งหมด ก่อนที่เส้นตายจะมีสถานะเป็น "โมฆะ" ซึ่งเดิมรัฐบาลได้กำหนดเส้นตายในเดือนมิถุนายน พ.ศ. 2552 แต่เลื่อนออกไปห้าครั้งจนถึงเดือนกันยายน พ.ศ. 2553
ในเดือนเมษายน พ.ศ. 2552 พลโท เย ไมนต์ ได้นำคณะผู้ติดตามของรัฐบาลไปพบกับกลุ่มก่อความไม่สงบโกก้าง, ฉาน และว้า เพื่อหารือเกี่ยวกับแผนการสร้าง "ความมั่นคงโดยรวม" ที่ก่อตั้งโดยกลุ่มผู้ก่อความไม่สงบ และอยู่ภายใต้การบังคับบัญชาของกองทัพพม่า ซึ่งในที่สุดจะนำไปสู่การก่อตั้งกองกำลังพิทักษ์ชายแดน ในปี พ.ศ. 2552 กลุ่มผู้ก่อความไม่สงบ 4 กลุ่ม ได้แก่ กองทัพกะเหรี่ยงพุทธประชาธิปไตย, กองทัพป้องกันกะชีน (กองพลน้อยที่ 4 ของกองทัพเอกราชกะชีน KIA), กองทัพประชาธิปไตยใหม่ - กะชีน (NDA-K) และองค์กร/กองทัพแห่งชาติปะโอ (PNO/A) ได้ยอมรับข้อกำหนดของแผนการเปลี่ยนผ่านและเปลี่ยนไปเป็นกองกำลังพิทักษ์ชายแดน (BGF)
เมื่อวันที่ 20 สิงหาคม พ.ศ. 2552 ทหารพม่าและกองกำลังพิทักษ์ชายแดน (BGF) ที่เพิ่งเปลี่ยนผ่านได้รวมตัวกันนอกเมืองเล่าไก่, โกก้าง เพื่อเตรียมความพร้อมและพยายามที่จะยึดเมืองคืนจากกองทัพพันธมิตรประชาธิปไตยแห่งชาติเมียนมา (MNDAA) หลังจากที่กลุ่มดังกล่าวปฏิเสธที่จะแปรสภาพเป็นกองกำลังพิทักษ์ชายแดน
รัฐบาลเปลี่ยนจุดยืนเชิงรุกต่อกองกำลังพิทักษ์ชายแดน (BGF) และการหยุดยิงเมื่อวันที่ 18 สิงหาคม พ.ศ. 2554 เมื่อประธานาธิบดีเต้นเซนของพม่าในขณะนั้นให้คำมั่นที่จะ "ทำให้ประเด็นทางชาติพันธุ์เป็นเรื่องสำคัญระดับชาติ" โดยเสนอการเจรจาอย่างเปิดเผยระหว่างรัฐบาลและกลุ่มก่อความไม่สงบทั้งหมด โดยไม่มีข้อกำหนดของการแปรสภาพเป็นกองกำลังพิทักษชายแดน
ในปี พ.ศ. 2553 ผู้มีอำนาจบัญชาการของกองทัพกะเหรี่ยงพุทธประชาธิปไตย (DKBA) ซอ จิต ทู ยอมรับข้อเรียกร้องของรัฐบาลพม่าที่จะเปลี่ยนกองกำลังตนเองเป็นกองกำลังพิทักษ์ชายแดน ภายใต้การบัญชาการของกองทัพพม่าและตนทำหน้าที่เป็นผู้นำหน่วย
ในเดือนมกราคม พ.ศ. 2564 กองทัพพม่ากดดัน ซอ จิต ทู และเจ้าหน้าที่ระดับสูงอื่น ๆ รวมถึง พันตรี ซอ เมา ทอน และ พันตรี ซอว์ ติน วิน ให้ลาออกจากกองกำลังพิทักษ์ชายแดน พันตรี ซอ เมา ทอน แห่งกองพันกองกำลังพิทักษ์ชายแดนที่ 1022 ได้ลาออกเมื่อวันที่ 8 มกราคม พร้อมด้วยผู้บังคับบัญชาจำนวน 13 นาย นายทหาร 77 นาย และกำลังจำนวนกองพัน 13 กองพัน จาก 4 กรมทหารได้ลงนามร่วมกันและยื่นใบลาออก ท่ามกลางความขัดแย้งและใต้แรงกดดัน สมาชิกกองกำลังพิทักษ์ชายแดนอย่างน้อย 7,000 นาย ลาออกเพื่อประท้วงการขับไล่ผู้นำระดับสูงของตน อย่างไรก็ตาม ซอ ปฏิเสธที่จะเกษียณ
เมื่อวันที่ 23 มกราคม พ.ศ. 2567 ซอ จิต ทู กล่าวกับสื่อว่าเขาได้หารือกับรองผู้บัญชาการทหารสูงสุด โซ วิน ว่า กองกำลังพิทักษ์ชายแดน (BGF) ไม่ประสงค์ที่จะรับเงินและสิ่งของจากกองทัพ พวกเขาตั้งเป้าที่จะยืนหยัดอย่างอิสระ และเขายังอ้างว่าพวกเขาไม่ต้องการต่อสู้กับเพื่อนชาวกะเหรี่ยง เมื่อวันที่ 6 มีนาคม กองกำลังพิทักษ์ชายแดนกะเหรี่ยง (Karen BGF) ได้ประกาศเปลี่ยนชื่อกองกำลังของตนเองเป็น "กองทัพแห่งชาติกะเหรี่ยง" ในช่วงปลายเดือน
โครงสร้าง

ไม่มีแนวปฏิบัติอย่างเป็นทางการของรัฐบาลเกี่ยวกับกองกำลังพิทักษ์ชายแดน (BGF) แต่มีการระบุในรัฐธรรมนูญของพม่าที่อ้างอิงถึงหลักเกณฑ์เกี่ยวกับกองกำลังพิทักษ์ชายแดน ข้อความต่อไปนี้เป็นกฎโดยพฤตินัยที่กำหนดโดยกองทัพพม่าเมื่อมีการจัดตั้งกองกำลังพิทักษ์ชายแดน:
กองกำลังพิทักษ์ชายแดนสามารถปฏิบัติการได้เฉพาะในพื้นที่ที่ได้รับมอบหมายจากรัฐบาลเท่านั้น
สมาชิกของกองกำลังพิทักษ์ชายแดนทุกนายจะได้รับเงินเดือนเท่ากันกับทหารประจำการในกองทัพพม่า
กองกำลังพิทักษ์ชายแดนแต่ละแห่งจะต้องมีกำลังพล 326 นาย โดย 30 นายในจำนวนนี้จะเป็นทหารประจำการในกองทัพพม่า
ตำแหน่งทางการบริหารที่สำคัญจะแต่งตั้งและดำรงตำแหน่งโดยทหารพม่าเท่านั้น
รายชื่อกองกำลังพิทักษ์ชายแดน > กองกำลังพิทักษ์ชายแดนในปัจจุบัน

ข้อมูลทั้งหมดเป็นไปตามที่ระบุในมูลนิธิเอเชีย
| ชื่อกลุ่ม | ปีก่อนเปลี่ยนผ่าน | วันที่เปลี่ยนผ่าน | กองบัญชาการ | อำเภอ | หมายเลขหน่วย | หมายเหตุ |
| --- | --- | --- | --- | --- | --- | --- |
| กองทัพประชาธิปไตยใหม่ - กะชีน (NDA-K) | พ.ศ. 2532-2552 | 8 พฤศจิกายน 2552 | ปังวอ | ชี-พเว ส่อล่อ ไวง์มอ | 1001-1003 | มีต้นกำเนิดมาจากกลุ่มคอมมิวนิสต์ขององค์การเอกราชกะชีน |
|  กองทัพพันธมิตรประชาธิปไตยแห่งชาติเมียนมา (MNDAA) (ฝ่าย BGF) | พ.ศ. 2532-2552 | 4 ธันวาคม 2552 | เล่าไก่ | เล่าไก่ คอนเกียน | 1006 | มีต้นกำเนิดมาจากการกบฏต่อ MNDAA หลังเหตุการณ์โกก้างเมื่อปี 2552 |
|  กองทัพป้องกันกะชีน (KDA) | พ.ศ. 2533-2553 | มกราคม 2553 | กวางก้า | กุ๊ตก่าย | M12-M19 | มีต้นกำเนิดมาจากกองพลน้อยที่ 4 แห่งกองทัพเอกราชกะชีน |
|  กองทัพกะเหรี่ยงพุทธประชาธิปไตย (DKBA) | พ.ศ. 2537-2553 | 18-21 สิงหาคม 2553 | เมียวดี | ผาปูน ไล่ง์-บแหว่ เมียวดี ก่อกะเระ | 1011-1022 | มีต้นกำเนิดมาจากทหารพุทธที่แยกตัวออกจาก กองทัพปลดปล่อยชาติกะเหรี่ยง กองพลน้อยที่ 5 แยกตัวออกในปี 2553 ห่างเหินจากรัฐบาลทหารตั้งแต่เดือนมกราคม พ.ศ. 2567 โดยผู้นำ พันเอก ซอ จิต ทู ประกาศว่า BGF จะปฏิเสธที่จะสู้รบ ปฏิเสธเงินเดือนของรัฐบาลทหาร และเปลี่ยนชื่อตัวเองเป็น "กองทัพแห่งชาติกะเหรี่ยง" |
| แนวร่วมประชาธิปไตยลาหู่/กองกำลังประชาธิปไตยลาหู่ | พ.ศ. ?-2553 | 30 มีนาคม 2553/18 พฤษภาคม 2553 | เมืองต่วน | เมืองต่วน ท่าขี้เหล็ก เมืองยาง | 1007-1009 | BGF-1008 ประกอบกำลังจากกองกำลังติดอาวุธ Jakuni ร่วมกับ LDF |
| กองกำลังสันติภาพกะเหรี่ยง (KPF) | พ.ศ. 2540-2553 | 21-23 สิงหาคม 2553 | ก่อกะเระ | ก่อกะเระ จาอี้นเซะจี้ | 1023 | มีต้นกำเนิดมาจากกองพันของกองทัพปลดปล่อยชาติกะเหรี่ยง |
รายชื่อกองกำลังพิทักษ์ชายแดน > อดีตกองกำลังพิทักษ์ชายแดน

| ชื่อกลุ่ม | ปีก่อนเปลี่ยนผ่าน | วันที่เปลี่ยนผ่าน | วันที่ถอนตัว | กองบัญชาการ | อำเภอ | อดีตหมายเลขหน่วย | หมายเหตุ |
| --- | --- | --- | --- | --- | --- | --- | --- |
|  แนวร่วมปลดปล่อยประชาชนแห่งชาติกระเหรี่ยงแดง (KNPLF) | 2521-2552, 2566-ปัจจุบัน | 9 พฤศจิกายน 2552 | 13 มิถุนายน 2566 | อำเภอลอยกอ | ลอยกอ ช่าดอ ดีมอโซ พรูโซ บอละแค พ่าส้อง แมแส่ แพโคน | 1004-1005 | มีต้นกำเนิดมาจากกลุ่มคอมมิวนิสต์ของกองทัพกะเหรี่ยงแดง |
เครื่องหมายยศ

| กลุ่มชั้นยศ | นายพล / นายทหารชั้นนายพล | นายพล / นายทหารชั้นนายพล | นายพล / นายทหารชั้นนายพล | นายพล / นายทหารชั้นนายพล | นายพล / นายทหารชั้นนายพล | นายพล / นายทหารชั้นนายพล | นายพล / นายทหารชั้นนายพล | นายพล / นายทหารชั้นนายพล | นายพล / นายทหารชั้นนายพล | นายพล / นายทหารชั้นนายพล | นายทหารสัญญาบัตรอาวุโส | นายทหารสัญญาบัตรอาวุโส | นายทหารสัญญาบัตรอาวุโส | นายทหารสัญญาบัตรอาวุโส | นายทหารสัญญาบัตรอาวุโส | นายทหารสัญญาบัตรอาวุโส | นายทหารสัญญาบัตร | นายทหารสัญญาบัตร | นายทหารสัญญาบัตร | นายทหารสัญญาบัตร | นายทหารสัญญาบัตร | นายทหารสัญญาบัตร | นายทหารสัญญาบัตร | นายทหารสัญญาบัตร | นักเรียนนายร้อย | นักเรียนนายร้อย | นักเรียนนายร้อย | นักเรียนนายร้อย | นักเรียนนายร้อย | นักเรียนนายร้อย | นักเรียนนายร้อย | นักเรียนนายร้อย | นักเรียนนายร้อย | นักเรียนนายร้อย | นักเรียนนายร้อย | นักเรียนนายร้อย |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |

 กองกำลัง พิทักษ์ชายแดน: 
|  กองกำลัง พิทักษ์ชายแดน |  |  |  |  |  |  |  |  |  |  | ဗိုလ်မှူးကြီး bohmu:gyi: พันเอก | ဗိုလ်မှူးကြီး bohmu:gyi: พันเอก | ဒုတိယ ဗိုလ်မှူးကြီး du.ti.ya. bohmu:gyi: พันโท | ဒုတိယ ဗိုလ်မှူးကြီး du.ti.ya. bohmu:gyi: พันโท | ဗိုလ်မှူး bohmu: พันตรี | ဗိုလ်မှူး bohmu: พันตรี | ဗိုလ်ကြီး bogyi: ร้อยเอก | ဗိုလ်ကြီး bogyi: ร้อยเอก | ဗိုလ် bo ร้อยโท | ဗိုလ် bo ร้อยโท | ဗိုလ် bo ร้อยโท | ဒုတိယ ဗိုလ် du.ti.ya. bo ร้อยตรี | ဒုတိယ ဗိုလ် du.ti.ya. bo ร้อยตรี | ဒုတိယ ဗိုလ် du.ti.ya. bo ร้อยตรี |  |  |  |  |  |  |  |  |  |  |  |  |
คิโช ทานิยามะ

| คิโช ทานิยามะ |
| --- | --- |

ข้อมูลพื้นฐาน
ชื่อเกิด: คิโช ทานิยามะ
รู้จักในชื่อ: KISHOW, Kiiyan
เกิด: 11 สิงหาคม พ.ศ. 2518 (49 ปี 138 วัน)
ที่เกิด: อูเบะ จังหวัดยามางูจิ ประเทศญี่ปุ่น
แนวเพลง: เจป๊อป, เจร็อค
อาชีพ: นักพากย์, นักร้อง
ค่ายเพลง: Ken Production (งานพากย์)   Lantis (งานเพลง)

สมาชิก: มาซาอากิ อิซึกะ

เว็บไซต์: เว็บไซต์อย่างเป็นทางการ
คิโช ทานิยามะ (ญี่ปุ่น: 谷山 紀章; โรมาจิ: Taniyama Kishō) เกิดเมื่อ 11 สิงหาคม พ.ศ. 2518 เกิดที่อูเบะ จังหวัดยามางูจิ เป็นนักพากย์จากบริษัท Ken Production อีกทั้งยังเป็นนักร้องและนักแต่งเพลงของวงร็อคญี่ปุ่น GRANRODEO ภายใต้ชื่อ Kishow คิโชเป็นผู้ให้เสียง Fred Jones จากซีรีส์ Scooby Doo เป็นภาษาญี่ปุ่น
อิทธิพล

คิโชได้รับการยอมรับจากผู้คลั่งไคล้ดนตรีเฮฟวีเมทัลในฐานะผู้ศึกษา เขาได้กล่าวว่าวง Metallica Megadeth และ Anthrax เป็นแรงจูงใจของเขา
ผลงานเพลง

• Ride on the Edge (2007)
• Instinct (2008)
• Brush the Scar Lemon (2009)
• Supernova (2011)
• Crack Star Flash (2012)
• Karma to Labyrinth (2014)
• Crescendo (ซิงเกิล)(2006)
• Stella Quintet Players Side (2007)
• 蒼穹のスコア ~The score in blue~ (ซิงเกิล)(2009)
ผลงานเดี่ยว
• Daydreamin' (2005)(ซิงเกิล)
• Warrior (2005)(ซิงเกิล)